Nóg vyf vas by toetsstasie | Maroela Media
Nog vyf persone is Dinsdag in hegtenis geneem by 'n voertuigtoetsstasie in Lephalale (Ellisras) in Limpopo.
Kapt. Matimba Maluleke, woordvoerder van die Valke, het gesê danksy 'n gesamentlike ondersoek deur die Valke, die Padverkeerbestuurskorporasie en die spesiale ondersoekeenheid is die vyf beamptes, tussen 23 en 62 jaar oud, Dinsdagoggend in hegtenis geneem. Dit sluit drie ondersoekbeamptes en twee kassiere in.
Dit volg ná sewe mense Maandag in hegtenis geneem is toe daar op die private voertuigtoetsstasie in Lephalale (Ellisras) in Limpopo toegeslaan is. Vyf voertuigondersoekers en twee klerke, tussen 26 en 57 jaar oud, is in hegtenis geneem en die toetsstasie is gesluit. Die verdagtes het na bewering die identiteitsbesonderhede van niksvermoedende slagoffers gebruik om padwaardigheidsertifikate uit te reik vir voertuie wat nooit vir 'n toets na die toetsstasie gebring is nie. Daar is tydens die operasie op rekenaars en dokumente beslag gelê.
Die persone sal na verwagting almal Woensdag in die Lephalale-landdroshof verskyn op aanklag van bedrog en korrupsie.
Sakeberaad sal elektrisiteitskrisis bespreek
Ai tog, dis nou regtig die moeite werd nie. Nou sit jy met 'n kriminele rekord, moontlik tronkstraf, verloor jou werk en die hartseer wat jy vir jou geliefdes besorg
Die mense se vindingrykheid om te knoei laat my sprakeloos
Wat van die pyn en lyding wat veroorsaak is deur onpadwaardige voertuie bestuur deur mense sonder lisensies? Soveel gebroke gesinne agv motorongelukke.
En dit vir 'n par rand. As jy bedrog wil pleeg, doen dit ordentlik – R100 miljoen + of niks. Gaan leery by Bosasa